‘रसा’ ने कुसै अंदोलन जां पार्टी बगैरा गी अपनी शायरी दा बिशे नेईं बनाया। इंदे संग्रैह् च मिकी कुसै बी स्यासी लीडर दा कसीदा नेईं लब्भा। हालांकि इंदे समकालीन शायरें दी शायरी स्यासी रंगत कोल बरी नेईं। इस किसम दी शाय़री करदे-करदे अकसर साढ़े मन्ने-प्रमन्ने दे उस्ताद शायर बी तुकबंदी पर आई पुज्जे दे न। खास कर जिसलै ओ शारिये सिक्के बज़न जां खानदानी मनसूबाबंदी पर कलम चुकदे न तां इंदी शायरी छड़ी तुकबंदी गै रेही जंदी ऐ। असल च ‘रसा’ जाविदानी ने शैह्‌री म्हौल थमां सैंकड़े मील दूर भद्रवाह् दे ऐसे बातावर्ण च उमर बताई दित्ती जित्थें शायरी दा Institution इंदे आस्तै चाली-पंजाह् रपेऽ दे सरकारी Contract दी लालसा बे-मैह्‌ने ही निता इंदे समकालीनें दी tragedy ए ऐ:-